Strukturna formula
Strukturna formula hemijskog spoja je grafički prikaz molekulske strukture, koji pokazuje kako su atomi međusobno raspoređeni. Hemijsko vezanje unutar molekule je prikazano izričito (eksplicitno) ili podrazumijevajuće (implicitno). Za razliku od hemijskih formula, koje imaju ograničen broj simbola i imaju samo ograničenu opisnu moć, strukturne formule osiguravaju potpuni geometrijski prikaz molekulske strukture. Primjerice, mnogi hemijski spojevi postoje u različitim izomernim oblicima, koji imaju različite enantiomerne strukture, ali iste hemijske formule. Strukturna formula prikazuje i unutarmolekulski aranžman atoma u trodimenzijskom prostoru, na način da tako nešto hemijske formule možda neće biti u stanju da opišu. Nekoliko sistematskih hemijskih formata imenovanja, kao u hemijskim bazama podataka, koriste se kao ekvivalenti i moćne geometrijske strukture. Ovi sistemi hemijske nomenklature uključuju SMILES, InChI i CML. Sistemska hemijska imena se mogu pretvoriti u strukturne formule i obratno, ali hemičari gotovo uvijek opisuju hemijske reakcije ili sinteza pomoću strukturnih formula, a ne hemijskih imena, jer strukturne formule omogućavaju vizualizaciju molekula i strukturne promjene tokom hemijskih reakcija, koje se u njima javljaju.